Diari Oficial de la Generalitat Valenciana


Sumari del DOGV 3965, del 23-03-2001 (2001/2394)

RESOLUCIÓ de 2 de febrer de 2001, de la Direcció General d'Indústria i Energia, per la qual s'autoritza administrativament a Iberdrola, SA, la línia elèctrica a 132 kV ST Elx Sud-ST Rocamora, s'aprova el seu projecte d'execució i se'n declara en concret la utilitat pública.
----------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3965

Data del DOGV
:   23-03-2001

Secció del DOGV
:   III. CONVENIS I ACTES - C) AUTORITZACIONS ADMINISTRATIVES

Número del document
:   2001/2394


Organisme emissor
:   Conselleria d'Indústria i Comerç

Tipus de document
:   Resolució

RESOLUCIÓ de 2 de febrer de 2001, de la Direcció General d'Indústria i Energia, per la qual s'autoritza administrativament a Iberdrola, SA, la línia elèctrica a 132 kV ST Elx Sud-ST Rocamora, s'aprova el seu projecte d'execució i se'n declara en concret la utilitat pública. [2001/X2394]
  
Vista la sol·licitud presentada per Iberdrola, SA, en data 17 de febrer de 1998, d'autorització administrativa, declaració en concret d'utilitat pública i aprovació del projecte d'execució de la línia elèctrica a 132 kV, entre les subestacions d'Elx Sud i Rocamora.
  
Vist que durant el període d'informació pública a què va ser sotmesa la sol·licitud s'han presentat al·legacions i informes per part de Renfe, Ajuntament de San Isidro, Telefónica, Confederació Hidrogràfica del Xúquer, Enagás, Direcció General d'Obres Públiques, Ajuntament de Crevillent, Ajuntament d'Orihuela, Ajuntament d'Albatera, senyor Antonio Gonzálvez Sansano, Ajuntament d'Elx, senyor Jesús Manuel Alegría Rosa, senyora Encarnación Rosa Sánchez, senyor Serafín Alegría Rosa, senyor Miguel Santiago Alegría Rosa, senyora Trinidad Pérez García, senyor Joaquín García Guirao en representació de l'associació de veïns de San Luis Gonzaga del Reialenc, Demarcació de Carreteres de l'Estat a València, senyor José Guilló Campello i senyor Antonio Agulló Alberola.
  
Vist que traslladats els condicionaments i les al·legacions a Iberdrola, SA, aquesta ha contestat acceptant els condicionaments i proposant una variació parcial del traçat de la línia, que serà presentat mitjançant el corresponent annex al projecte.
  
Vist que en data 20 de gener de 1999 Iberdrola, SA, presenta annex al projecte d'execució amb modificació de traçat al seu pas pels termes municipals de Crevillent i San Isidro, i que aquest va ser sotmès a informació pública i a sol·licitud de condicionaments als organismes afectats.
  
Vist que durant el període d'informació pública a què va ser sotmès l'annex s'han presentat al·legacions i informes per part de Renfe, Ajuntament de Crevillent, Telefónica, Enagás, Demarcació de Carreteres de l'Estat a València, senyor Miguel Ángel Pavón García en representació de l'Associació d'Amics dels Humedales del Sur de Alicante (AHSA), senyor Tomás Ramón Bernabeu Rives, senyor Antonio Delgado Rumin, senyor Ginés Oliva Pérez, senyor Emiliano Riquelme Pacheco, senyora Kristina Ulrika Arme, senyor Salvador Hervás Ayuso, senyor Miguel Plezuelos Cardena, senyora Sandra Susana Villar, senyor Jesús Castillo Estante, senyor Manuel Vicente Guirado García i Direcció Territorial de la Conselleria de Medi Ambient a Alacant.
  
Vist que traslladats els condicionaments i les al·legacions a Iberdrola, SA, aquesta ha contestat acceptant els condicionaments, i que en data 5 d'abril de 2000 Iberdrola, SA, presenta escrit en el qual comunica que està preparant un nou annex (II) al projecte d'execució i el seu annex, que afecta el traçat de la línia entre els suports núm. 22 al 33, on sol·licita que es continue la tramitació de la línia entre els trams de ST Elx Sud al suport núm. 22 i del suport núm. 33 a la ST Rocamora.
  
Vist que en data 12 de maig de 2000 Iberdrola, SA, presenta sol·licitud d'autorització administrativa, declaració en concret d'utilitat pública i aprovació de l'annex (II) del projecte d'execució que afecta el traçat de la línia entre els suports núm. 22 al 33.
  
Vist que durant la tramitació administrativa d'aquest annex (II) han presentat informes la Renfe, la Direcció General de Recursos Forestals i la Demarcació de Carreteres de l'Estat a València, que autoritzen i/o imposen el corresponent condicionament, i transcorregut el període d'informació pública, la senyora Encarnación Ruiz García i la senyora Margarita Praena Sedano manifestaren la seua oposició al traçat de la línia.
  
Vist que en data 5 de juliol de 2000 Iberdrola, SA, presenta escrit en el qual desisteix de la sol·licitud de declaració d'utilitat pública en el tram de línia des del suport 56 (exclòs) fins a la ST Rocamora i aporta nova relació de béns i drets afectats actualitzada respecte a modificacions com a conseqüència de la informació pública efectuada en la tramitació de l'expedient.
  
Vist que per a major seguretat jurídica i protecció dels afectats, es realitzà notificació individual a tots aquells que no constaven com a notificats, i que com a resultat de l'esmentada notificació presentà al·legació el senyor José Guilló Campello relativa a la seua indefensió per no conèixer els plans d'ubicació dels suports de la línia; i el senyor Francisco Fernández Campillo que s'oposava al traçat per l'impacte de l'estesa i els suports sobre la seua finca i edificació de la seua propietat i la incidència sobre les persones.
  
Atés que el contingut del projecte ha estat exposat a informació pública durant els terminis legalment establits i que la línia elèctrica ha de respectar les distàncies mínimes a edificacions que reglamentàriament hi ha establides.
  
Atés que amb data 6 de març de 2000, la Conselleria de Medi Ambient formulà declaració d'impacte ambiental en la qual s'estima acceptable, únicament a efectes mediambientals i sense perjudici de l'obtenció de les autoritzacions que hi siguen d'aplicació, el Projecte de línia aèria d'energia elèctrica a 132 kV ET Rocamora-Elx Sud que afecta els termes municipals de Granja de Rocamora, Benferri, Orihuela, Albatera, Crevillent i Elx (Alacant), el promotor del qual és Iberdrola, SA, atenent al que s'ha disposat en l'estudi d'impacte ambiental i a la modificació plantejada de procedir en subterrani al seu pas per la pedania del Reialenc, i sempre que es complisquen les condicions que es recullen en la part dispositiva de la present resolució.
  
Atés que la sol·licitud d'autorització ha seguit la tramitació establida en el Decret 2.617/1966, de 20 d'octubre, sobre autorització d'instal·lacions elèctriques; en el Decret 2.619/1996, d'aqueixa mateixa data, sobre expropiació forçosa en matèria d'instal·lacions elèctriques; en la Llei 54/1997, del Sector Elèctric; en el Decret 162/1990, de 15 d'octubre, del Consell de la Generalitat Valenciana, pel qual s'aprova el Reglament d'Impacte Ambiental; i en la Llei 2/1989, de 3 de març, de la Generalitat Valenciana, sobre Impacte Ambiental.
  
Atés que la finalitat que es persegueix amb l'establiment de la línia és la millora del subministrament d'energia elèctrica a la zona.
  
Vist l'informe favorable emés per l'òrgan instructor de l'expedient.
  
Aquesta Direcció General d'Indústria i Energia resol:
  
Primer
  
Autoritzar administrativament a Iberdrola, SA, la línia elèctrica a 132 kV entre les ST d'Elx Sud i Rocamora segons projecte i annexos presentats en aquesta Conselleria i les característiques principals de la qual són les següents:
  
Tensió: 132 kV
  
Longitud total: 26.868 metres
  
Origen: ST Elx Sud
  
Final: ST Rocamora
  
Tram 1: del suport 1 al 4, línia aèria amb suports de quatre circuits dels quals se n'estenen tres. Característiques tècniques en el projecte.
  
Tram 2: del suport 4 al 9, línia aèria de doble circuit. Característiques tècniques en el projecte.
  
Tram 3: del suport 9 al 15, línia aèria de doble circuit. Característiques tècniques en l'annex (I).
  
Tram 4: del suport 15 al 22, línia aèria de doble circuit. Característiques tècniques en el projecte.
  
Tram 5: del suport 22 al 25 línia aèria de doble circuit. Característiques tècniques en l'annex (II).
  
Tram 6: del suport 25 al 26, línia subterrània de doble circuit. Característiques tècniques en l'annex (II).
  
Tram 7: del suport 26 al 30, línia aèria de quatre circuits dels quals se n'estenen tres. Característiques tècniques en l'annex (II).
  
Tram 8: del suport 30 al 33 línia aèria de doble circuit. Característiques tècniques en l'annex (II).
  
Tram 9: del suport 33 al 35, línia aèria de circuit senzill. Característiques tècniques en l'annex (I).
  
Tram 10: del suport 35 al 144 línia aèria de circuit senzill. Característiques tècniques en el projecte.
  
Segon
  
Declarar en concret la utilitat pública del tram de línia elèctrica a 132 kV entre la ST d'Elx Sud i el suport 56 inclusivament, als efectes assenyalats en la Llei 54/1997, de 27 de novembre, del Sector Elèctric, i la urgent ocupació dels béns i drets afectats que s'indiquen en l'annex adjunt.
  
Tercer
  
Aprovar el projecte d'execució, i sotmetre'l a les condicions següents:
  
1. Les obres hauran de realitzar-se d'acord amb el projecte i els annexos presentats.
  
2. El termini per a la posada en marxa serà de 6 mesos comptats a partir de la notificació de la present resolució.
  
3. El titular donarà compte de l'acabament de les obres al Servei Territorial d'Indústria i Energia d'Alacant a efectes de reconeixement definitiu i extensió de l'acta de posada en marxa.
  
4. L'administració deixarà sense efecte la present resolució en qualsevol moment en què s'observe l'incompliment de les condicions que s'hi imposen.
  
5. Condicions d'ordre mediambiental:
  
1) La modificació del traçat al seu pas pel Reialenc haurà de complir la proposta presentada pel promotor, és a dir, circular en subterrani.
  
2) Restauració de totes les àrees que s'hagen vist afectades per la instal·lació dels suports, obertura de la rasa, etc.
  
3) Si durant el procés d'instal·lació dels suports de la línia, obertura de la rasa, etc., es trobaren restes paleontològiques, arqueològiques o etnogràfiques, el titular haurà de comunicar el fet a la Conselleria de Cultura i Educació, de manera immediata, i adoptar les mesures pertinents amb vista a la seua protecció i conservació.
  
4) Es tindrà en compte el que s'ha disposat en la Llei 3/1995, sobre Vies Pecuàries.
  
5) Es presentarà en la Direcció General de Planificació i Gestió del Medi, de la Conselleria de Medi Ambient, el resultat del programa de vigilància ambiental reflectit en un informe en el qual es detallarà el seguiment efectuat per a garantir l'eficàcia dels elements salvaocells, amb vigilància en un entorn de 100 metres als dos costats de la línia.
  
D'acord amb els resultats obtinguts es podran, si és necessari, proposar i aplicar altres mesures complementàries.
  
La present resolució no és definitiva en via administrativa i contra ella podrà interposar-se recurs d'alçada en el termini d'un mes, comptat des de l'endemà de la seua notificació, d'acord amb el que s'ha establit en l'article 115 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.